དྷ་སའི་རྒྱལ་སྤྱིའི་གློག་བརྙན་དུས་སྟོན་གྱི་འགན་འཛིན་རི་ཏུ་ས་རིན་ལགས་ཀྱིས་འདས་པའི་ལོ་བདུན་རིང་ལ་ང་ཚོས་དུས་སྟོན་འདིར་ཡར་རྒྱས་ཆེན་པོ་བཏང་ཡོད་ལ།དུས་རྒྱུན་ལྟར་མིའི་བློ་ཁ་འབྱེད་ཐུབ་པའི་གློག་བརྙན་མི་ཉུང་བ་ཞིག་སྟོན་ཐབས་བྱས་ཡོད།ང་ཚོའི་དམིགས་ཡུལ་གཙོ་བོ་ནི་ཧི་མ་ཅལ་མངའ་སྡེའི་ན་གཞོན་འཁྲབ་འཁྲིད་པ་རྣམས་ལ་རོགས་རམ་དང་སྐུལ་འདེད་གཏོང་རྒྱུ་དེ་ཡིན་སྐོར་བརྗོད་ཡོད་པ་དང་།ཐེངས་འདིའི་དུས་སྟོན་ཐོག་ཧི་མ་ཅལ་ནང་འཁྲབ་པའི་གློག་བརྙན་བཞི་ཙམ་ཆེད་དམིགས་ཀྱིས་བསྟན་རྒྱུ་ཡིན་པ་དང་།བྷོན་སལ་གློག་བརྙན་གྱི་འཁྲབ་སྟོན་པ་གཙོ་བོ་མ་ཎོ་ཇི་བྷ་ཇི་པ་ཡི་ལགས་དང་།༧གོང་ས་རྒྱལ་བ་རིན་པོ་ཆེ་མཆོག་གི་སྐོར་ལ་པར་རིས་དཔེ་དེབ་རྩོམ་པ་པོ་དང་།རྒྱ་གར་གྱི་པར་བ་གྲགས་ཅན་ར་གྷུ་ར་ཡེ་ལགས་ཀྱང་ཡོང་འཆར་ཡོད་འདུག